**KRIZNO SKLADIŠČENJE VINA V LETU 2021**

**PRAVNA PODLAGA:** UREDBE o spremembah in dopolnitvah Uredbe o ukrepih za odpravo motenj na trgu v vinskem sektorju zaradi pandemije COVID-19. (Uradni list RS, št. 69/21).

**KAJ:** Podpora za krizno skladiščenje vina v letu 2021, za odpravo motenj na trgu v vinskem sektorju zaradi pandemije COVID-19.

**KDO JE UPRAVIČEN:** Pridelovalec vina:

* vpisan v register, ki je imel na dan 1. marec 2021 v register prijavljenih vsaj 30.000 litrov vina letnika 2020 in
* za leto 2020 v register prijavljene zaloge vina v količini vsaj 50% povprečnega v register prijavljenega pridelka vina pridelovalca zadnjih treh let.

**POGOJI:** Upravičenec iz zgoraj navedenega, lahko pridobi podporo za krizno skladiščenje vina letnika 2019 oziroma 2020 pridelanega iz grozdja, pridelanega v Republiki Sloveniji (slovenskega porekla), za obdobje šest mesecev do enega leta, za količino vina, ki ne presega 20% količine prijave pridelka vina za leto 2019.

Vino, ki je predmet podpore za krizno skladiščenje, se mora skladiščiti v obdobju najmanj od 1. junija do 30. septembra 2021.

Za vino letnika 2019 oziroma 2020 šteje vino, ki:

– izpolnjuje pogoj za oznako letnika 2019 ali 2020 v skladu s predpisi, ki urejajo označevanje vina, in

– je bilo prijavljeno v register pred 1. marcem 2021.

Do podpore ni upravičeno vino, za katero je bila pridobljena podpora na podlagi III. poglavja te uredbe (III. KRIZNA DESTILACIJA VINA V LETU 2020).

**KDO NI UPRAVIČEN:**

Do finančne pomoči pa ni upravičen:

* pridelovalec vina, vpisan v register, ki je imel na dan 1. marec 2021 v register prijavljenih manj kot 30.000 litrov vina letnika 2020
* pridelovalec, ki je izključen iz prejemanja podpore po tretjem odstavku 41.a člena Zakona o kmetijstvu;
* pridelovalec, ki je na dan oddaje zahtevka za dodelitev podpore v osebnem stečaju, stečaju ali likvidaciji;
* **pridelovalec, ki na dan oddaje zahtevka nima poravnanih zapadlih davčnih obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov**;
* pridelovalec, ki za nakazilo dodeljenih sredstev nima odprtega transakcijskega računa v skladu s 35. členom Zakona o kmetijstvu;
* pridelovalec vina, ki obdeluje nezakonite zasaditve in površine, zasajene z vinsko trto brez dovoljenja.

**OBDOBJE:** Krizno skladiščenje vina v letu 2021 se izvaja za obdobje šest mesecev do enega leta v obdobju najmanj od 1. junija do 30. novembra 2021.

**VIŠINA:** Višina podpore za eno leto skladiščenja vina znaša 10,00 EUR na hektoliter vina. V primeru krajšega obdobja skladiščenja se višina podpore sorazmerno zniža.

**VARŠČINA**: Za podporo, ki se nanaša na krizno skladiščenje vina, bom položil varščino, katere višino (znesek) in rok za polog bo določila Agencija RS za kmetijske trge in razvoj podeželja s pozivom.

**POSTOPEK:** Upravičenec pošlje zahtevek za dodelitev podpore po pošti priporočeno na naslov: Agencija Republike Slovenije za kmetijske trge in razvoj podeželja, Dunajska 160, 1000 Ljubljana, s pripisom »krizno skladiščenje vina«, ga odda v sprejemni pisarni agencije ali pošlje elektronsko na elektronski poštni predal aktrp@gov.si s skeniranim podpisom do **31. maja 2021**.

O izpolnjevanju pogojev odloči Agencija z odločbo, **najpozneje do 30. septembra 2021**.

**Zahtevek** za uveljavljanje finančne pomoči bo dostopen na spodnji povezavi:

Spletna stran !!